
ДО 

ОБЩИНСКИ СЪВЕТ
ГР.ЗЛАТОГРАД

ПРЕДЛОЖЕНИЕ ЗА ПОЕМАНЕ НА ДЪЛГОСРОЧЕН ДЪЛГ
от Мирослав Митков Янчев – Кмет на Община Златоград
Относно: Поемане на дългосрочен общински дълг, по Закона за общинския дълг, за осигуряване на финансиране за проект „Изграждане на паркова среда за широко обществено ползване в гр. Златоград“ и проект „Изграждане на общински кооперативен пазар, УПИ XIII - ПАРК и обществено обслужване, кв.46, гр. Златоград“

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Община Златоград има намерение да използва дългосрочен общински дълг за осигуряване на средства за съфинансиране на проект по Програма за развитие на селските райони (ПРСР) 2014-2020, както и за финансиране на инвестиционен проект в полза на местната общност, включени в Капиталовата програма на Община Златоград.

I.
Проект по ПРСР, за който Община Златоград има намерение да поеме общински дълг за осигуряване на средства за съфинансиране  - по административен договор № BG06RDNP001-19.148-0002-C01, финансиран по мярка за предоставяне на безвъзмездна финансова помощ 19 „Водено от общностите местно развитие“, с наименование на проекта „Изграждане на паркова среда за широко обществено ползване в гр. Златоград“

Описание на проекта „Изграждане на паркова среда за широко обществено ползване в гр. Златоград“

Проектът включва инвестиции за изграждане на нова паркова среда в гр.Златоград. В нея ще се обособят нови зелени площи, зони за рекреация, детска и фитнес площадка, които представляват естествено продължение на вече изгладения градски парк и допълват новата визия на централната градска част. Предвижда се оформяне на диагонална алея от цветна дървесна растителност, оформяне на декоративен парков павилион, заобиколен от кътове за почивка с дървени перголи и пейки, както и реконструкция на съществуващата чешма и оформянето и като кът за почивка. Също така ще се изградят детска площадка, площадка за фитнес и други елементи на парковия дизайн. Съществуващия терен ще се залеси с различни видове дървета, храсти и цветя. 

Цели на проекта:

-
Подобряване визията на централната градска част и по пълноценно използване на общински площи;

-
Осигуряване на подходящи условия за спорт и отдих на гражданите за подобряване на тяхното здраве и физическо развитие;

-
Повишаване на възможностите за привличане на инвестиции и туристи в общината, чрез осигуряване на обновена общинска инфраструктура;

-
Осигуряване на достъпна среда за хора в неравностойно положение

Срок на реализация: Крайния срок за реализация на заложените дейности по проекта е 30.06.2023 г.

С реализацията на проекта ще се постигне благоустрояване на средата за живот в гр. Златоград, чрез повишаване на възможностите за прекарване на свободното време на открито, пълноценно оползотворени площи в централната градска част и осигурена достъпна среда за хора в неравностойно положение.

Предвидените инвестиции по проекта водят до подобряване привлекателността на общината, чрез подобряване на основна общинска инфраструктура.

Стойността на проекта е в размер на 611 078 лв., с одобрено финансиране от Държавен фонд „Земеделие“ в размер на 451 695 лв. Община Златоград следва да осигури финансиране за проекта, в размер на 159 383 лв., за покриване на разликата между пълния размер на включените в проекта разходи и одобрените за финансово подпомагане разходи от Държавен фонд „Земеделие“.
За осигуряване на необходимото финансиране Община Златоград има намерение да кандидатства за кредит пред „Фонд ФЛАГ“ ЕАД.
Кредитът е предназначен за разплащане на строително-монтажни разходи, осъществяване на авторски и строителен надзор.

Параметрите по дълга са съобразени с политиката за отпускане на кредити на „Фонд ФЛАГ“ ЕАД.

Намерението на Община Златоград е да поеме дългосрочен дълг, при следните условия:
•
Максимален размер на дълга : до 159 383 лева 

•
Валута на дълга – лева;

•
Вид на дълга, съгласно чл.3 от ЗОД: дългосрочен дълг, поет с договор за общински заем

•
Условия и начин на усвояване и погасяване:

-
Срок на усвояване на кредита –  до три месеца от сключване на договора за кредит

-
Срок на погасяване – до 36 месеца (3 години), с възможност за предсрочно погасяване  изцяло или на части, без такса за предсрочно погасяване

-
Начин на погасяване на главницата – на равни месечни вноски

-
Начин на погасяване на лихвата – всеки месец върху усвоената сума

-
Източници за погасяване на дълга – от собствени бюджетни средства

•
Максимален лихвен процент: шестмесечен EURIBOR плюс максимална надбавка до 4,083 % 

•
Други такси, наказателни лихви, неустойки и разноски: съгласно ценовата политика на фонд ФЛАГ и Управляващата банка

•
Начин на обезпечаване: учредяване на залог върху настоящи и бъдещи парични вземания, представляващи настоящи и бъдещи приходи на Община Златоград, по чл.45, ал.1, т.1, букви от „а“ до „ж“ от Закона за публичните финанси, както и трансфери за местни дейности, включително обща изравнителна субсидия, съгласно чл.52, ал.1, т.1, буква „б“ от Закона за публичните финанси.
Финансирането от “Фонд ФЛАГ” ЕАД не изисква провеждане на процедура за състезателен подбор за избор на финансираща институция съгласно чл.19а от Закона за общинския дълг.

Плащанията по поети заеми от Фонд ФЛАГ, не попадат в обхвата на ограничението по чл.32, ал.1 от ЗПФ - годишния размер на плащанията по общинския дълг за всяка отделна година да не надвишава 15 % от средногодишния размер на собствените приходи и общата изравнителна субсидия за последните три години. 

На основание чл. 32 ал. 5 от ЗПФ плащанията по дълга, предоставен от лица от сектор държавно управление не се взема предвид при изчисляване на показателя по чл. 32 ал. 1 от ЗПФ.
II.
Инвестиционен проект в полза на местната общност за финансирането, на който Община Златоград ще ползва дългосрочен дълг от кредитна институция: 

Описание на проекта „Изграждане на общински кооперативен пазар, УПИ XIII – ПАРК и обществено обслужване, кв.46, гр. Златоград“

Община Златоград предлага изграждането на нов общински кооперативен пазар, който да бъде зад сградата на „Свобода-97“АД. Изграждането на нов общински кооперативен пазар е провокирано от необходимостта да се осигури терен за разполагане на продукцията на местни производители от Община Златоград и съседни общини, така че да се даде възможност за по-добро обслужване на гражданите.

Проектът предвижда изграждане на Общински кооперативен пазар в близост до Централната градска част, Автогара и Градски парк. 

Местоположението е удачно за развитие на кооперативен пазар – намира се в близост до обслужващата централна част на града и същевременно е разположена в участък, без интензивно движение на автомобили.

Градоустройствената структура на пазара предлага следните зони:

· Зона за продажба на плодове и зеленчуци – покрит пазар с метална конструкция – 600 кв.м., с предвидени 48 двойни щандове с шкаф за съхранение на инвентара;

· Зона за  продажба на битови стоки – търговски павилиони и щандове, извън покритата площ – 300 кв.м, с 13 специални щандове с козирка и 6 свободни единични маси. 
· Паркинги - 8 бр.паркоместа (6+2 за хора с увреждания) с настилка от асфалт за посетителите на пазара и паркоместа за търговците – за зареждане на пазара със стоки - 10 броя. 
· Пешеходни пространства – с настилка от бетонови павета;
· 5 бр. търговски обекти за нехранителни стоки (битови и промишлени)
· Обществена тоалетна

Предвидената за застрояване площ на новия общински кооперативен пазар е 1 581 м2 .

При входа на пазара от изток ще се разположат 5 бр. търговски обекти за нехранителни стоки (битови и промишлени) с достъп за клиенти от ул. „Освобождение“. Предвидено е изграждане на обществена тоалетна с помещения за мъже, жени и хора със специфични нужди. В северозападния край на пазара ще са разположени офис управа и склад инвентар (за везни под наем, товарни колички и др.)

В общинския кооперативен пазар ще се обособят зони за плодове и зеленчуци (покрит пазар) и зона за продажби на битови стоки. Зоната за плодове и зеленчуци-покрития пазар, обхваща по-голяма част от Кооперативния пазар и е разположена между търговските обекти на изток, паркинга за търговци от юг и улицата от запад. В тази зона ще са разположени индивидуални щандови маси за постоянна и периодична търговия на плодове и зеленчуци, по индивидуален дизайн. Щандовете за излагане на продукция са предвидени със следните характеристики:

•
преместваеми, модулни, позволяващи различно подреждане и съединяване по дължина и под ъгъл;

•
оптимална площ за излагане на продукция;

•
купувачът има достъп до стоката;

•
да има място за касов апарат и да се захранва с електричество;

•
място за поставяне на надпис, представящ производителя и стоката;

•
място за сигурно съхранение (заключване) на лични вещи, пари, малки количества стока;

•
място за сядане на продавача (при възможност);

•
място за поставяне на торби/пакети с покупки на клиента;

•
щандовите маси са от тънкостенни безшевни тръби, по индивидуален дизайн със стъпаловидно излагане на стоката.

Конструкцията на щанда ще позволи почистване на повърхността по механичен начин и измиване с вода.

Масите за битови стоки ще са разположени в северната част на парцела. 

В близост до 
тях, от северната страна на пазара се предвижда чешма - бетоново корито с 3 чучура – за измиване и за пиене, както и дървена пергола с пейка.

Предвидена е настилка от шлайфан бетон на делатационни фуги под щандовете и масите, което позволява алеите между масите да могат да се почистват ежедневно – ръчно или машинно.

За тротоарите са предвидени вибропресовани бетонови елементи, тип Бехатон (на пясъчна основа) и асфалтова настилка на паркингите.

За събиране извозване на отпадъците е предвидено място с навес пред съществуващия трафопост, което осигурява лесен достъп на колите за събиране на отпадъци.

Предвижда се многофункционално използване на пазарното пространство, оптимално осигуряващо дейности в интервалите между двата пазарни дни, както и за коледни базара, винарски празници и др.

Ще бъде осигурена достъпна среда за движение на хора с увреждания, съгласно Наредба № 4 от 01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания, като са предвидени:

· паркоместа за инвалиди;

· помещение за инвалиди в новата обществена тоалетна.

Конструкцията на Пазара ще е метална с термопанели 3 см. В средната ос на юг и север са предвидени бетонови шайби (видим бетон) във формата на арка. Конструкцията на подобектите обществена тоалетна, търговски обекти и офис управа и склад инвентар е метална, с външни и вътрешни стени от термопанели с PVC покритие, със свежи цветови варианти. Всички метални колони и греди ще се обработят с термозащитен слой боя, с време на горимост, съгласно противопожарните изисквания.

Предвидено е измиване на паркингите чрез хидранти ф 25, отвеждане на отпадните води чрез отводнителни решетки в площадковата канализация и отвеждане на дъждовни води.

Предвидено е електрозахранване на новите обекти чрез изграждане на нова тръбна мрежа и резерв за поемане на бъдещи комуникации, за да се избегне разбиването на настилките. Осветлението е с енергоспестяващи светлодиодни (LED) тела, предвид високата им надеждност, ниския разход на ел.енергия и в пъти по-дългия им живот.
За обекта е предвидено видеонаблюдение.
Всички заложени дейности целят трайно подобряване на икономическото, социалното и екологичното състояние на зоната с публични функции с висока обществена значимост, което ще даде възможност за по-добро обслужване на гражданите.
Цели на проекта:

-
да се изгради нова съвременна концепция на общински кооперативен пазар, целяща подобряване на условията за предоставяне на различни по вид услуги на едно място – търговия на промишлени и хранителни стоки, зеленчуци, стоки на земеделски производители, ведно с обществена тоалетна, паркинг и др.;

-
да се осигури терен за разполагане на продукцията на местни производители от Община Златоград и съседните ни общини;

-
да се даде възможност за по-добро обслужване на гражданите;


-
възможност за развитие на инвестиционните намерения в областта на търговията и предлагането на стоки и услуги за населението;

-
осигуряване на достъпна среда за хора в неравностойно положение
Прогнозния срок на реализация на проекта е 2023 г. За изграждането на нов общински пазар има проведена процедура по Закона за обществените поръчки и сключен договор с изпълнител, от 24.11.2022 г., за изпълнение на строително-монтажните работи по изграждането на обект „Изграждане на общински кооперативен пазар, УПИ XIII – ПАРК и обществено обслужване, кв.46, гр. Златоград“. Съгласно сключения договор, срокът за изпълнение на СМР е 266 календарни дни от датата на подписване на протокол за откриване на строителна площадка и определяне на строителна линия на строежа.
Община Златоград не разполага с общински кооперативен пазар, който да функционира ежедневно и да отговаря на потребностите на местното население, на самите търговци и на визията за развитие на градските регион.

Липсата на донорска програма, която да финансира такъв проект, налага ползването на кредит.
Кредитът е предназначен за разплащане на строително-монтажни разходи, осъществяване на авторски и строителен надзор.

За реализацията на проекта, Община Златоград има намерение да използва заем от кредитна институция – банка,  в размер до 1 700 120 лв., със следните параметри:
• Максимален размер на кредита : до 1 700 120 лева 

• Валута на кредита – български лева;

• Вид на кредита съгласно чл.3 от ЗОД: дългосрочен дълг, поет с договор за общински заем

• Условия и начин на усвояване и погасяване:

-
Срок и начин на усвояване на кредита –  до 6 месеца от датата на сключване на договора за кредит, на части, които съвпадат с плащанията към изпълнителите, след подписване на договорите на предвидените работи по проекта
- 
Гратисен период на погасяване на главницата – до 6 месеца от датата на сключване на договора за кредит (През този период се изплаща само лихва върху усвоената част на кредита)
-
Срок на погасяване на главницата – до 120 месеца (10 години), с възможност за предсрочно погасяване изцяло или на части, без такса за предсрочно погасяване

-
Начин на погасяване на главницата – на равни месечни вноски след изтичане на гратисния период
-
Начин на погасяване на лихвата – всеки месец върху усвоената сума
- Източници за погасяване на дълга – от собствени бюджетни средства, включително и обща изравнителна субсидия
· Максимален лихвен процент: Годишен лихвен процент, формиран от сбора на 

  основен лихвен процент на БНБ плюс надбавка до 3.00 %
· Други такси, наказателни лихви, неустойки и разноски: Без такса ангажимент върху неусвоената част на кредита в периода на усвояване, без такса за предсрочно погасяване, без неустойка при просрочие на лихва, без такса управление/комисионна
· Начин на обезпечаване: учредяване на залог върху настоящи и бъдещи парични вземания, представляващи настоящи и бъдещи приходи на Община Златоград, по чл.45, ал.1, т.1, букви от „а“ до „ж“ от Закона за публичните финанси, както и трансфери за местни дейности, включително обща изравнителна субсидия, съгласно чл.52, ал.1, т.1, буква „б“ от Закона за публичните финанси.
Съгласно чл.32, ал.1 от Закона за публични финанси „годишният размер на плащанията по общинския дълг за всяка община във всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината”.

За община Златоград, това ограничение, изчислено на база годишните отчети за  последните три приключили години - 2019 г., 2020 г. и 2021 г., е както следва:
	Показатели
	Отчет     2019 г.
	Отчет     2020 г.
	Отчет  2021 г.
	Общо за

	
	
	
	
	тригодишен 

	
	
	
	
	период

	Собствени приходи
	1 630 911
	1 759 946
	1 863 263
	5 254 120

	Изравнителна субсидия
	920 300
	1 017 700
	1 075 700
	3 013 700

	Общ размер на изравнителна субсидия и собствени приходи
	2 551 211
	2 777  646
	2 938 963
	8 267 820

	Средногодишен размер на изравнителна субсидия и собствени приходи, необходими за съотношението
	2 755 940

	15 на сто от средногодишния размер на собствените приходи и общата изравнителна субсидия
	413 391

	Плащания по стар дълг в обхвата на чл.32 от ЗПФ за 2022 г.               
	68 772

	Процент за 2022 г.
	2,5 %  


Съотношението на годишния размер на плащанията по дълга към средногодишния размер на собствените приходи и общата изравнителна субсидия за последните три години на Община Златоград към 31.12.2021 г. е 6,6 %, за 2022 г. е 2,5 % много под допустимата стойност  съгласно чл. 32 ал. 1 от  ЗПФ - до 15%.
Размерът на кредита, който общината има намерение да поеме, както и плащанията по години са съобразени с ограничението, заложено в чл.32 от Закона за публичните финанси.

В изпълнение на чл.15, ал.1 от Закона за общинския дълг, на 09.11.2022 г., Община Златоград публикува покана за публично обсъждане на намерението за поемане на дългосрочен общински дълг във вестник „Отзвук”, бр.39 от 09.11.2022 г.,  на официалната интернет страница на Община Златоград – www.zlatograd.bg и на информационното табло за съобщения в сградата на общинска администрация. След изтичане на законоустановеният 7-дневен срок, на 17.11.2022 г. бе проведено публичното обсъждане за намерението на Община Златоград да поеме дългосрочен дълг. Изразените мнения и коментари по време на публичното обсъждане са описани в протокола от публичното обсъждане. Протоколът от проведеното обществено обсъждане е приложен към настоящото предложение. 
Становища и предложения, относно намерението за поемане на дългосрочен дълг и параметрите по дълга не са постъпвали на имейла и в деловодството на общината до момента на внасяне на предложението в Общински съвет Златоград.
Във връзка с гореизложеното и при положително становище на Общински съвет Златоград,  предлагам следните проекти на решения
I. Проект на Решение:
На основание на чл.21, ал.1, т.10 от ЗМСМА, чл.4, т.1, чл.13, чл.14 и чл.17, ал.1 от Закона за общинския дълг и чл.5, т.9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие:
1. Община Златоград да сключи договор за кредит с „Фонд ФЛАГ” ЕАД, по силата на който да поеме дългосрочен общински дълг с цел реализация на проект: „Изграждане на паркова среда за широко обществено ползване в гр. Златоград”, по Програма за развитие на селските райони за периода 2014-2020 г., мярка 19 „Водено от общностите местно развитие”, подмярка 19.2 „Прилагане на операции в рамките на стратегии за Водено от общностите местно развитие”, при следните основни параметри:

· Максимален размер на дълга – до 159 383 (сто петдесет и девет хиляди триста осемдесет и три)

· Валута на дълга – лева 

· Вид на дълга – дългосрочен дълг, поет с договор за общински заем

· Условия за погасяване: 
· Срок на погасяване – до 36 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване

· Източници за погасяване на дълга  – от собствени бюджетни средства
· Максимален лихвен процент – шестмесечен EURIBOR плюс максимална надбавка от 4.083 %

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка

· Начин на обезпечение на кредита:

· Учредяване на залог върху настоящи и бъдещи парични вземания, представляващи настоящи и бъдещи приходи на община Златоград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог.
2. Възлага и делегира права на Кмета на Община Златоград да подготви искането за кредит, да го подаде в офиса на „Фонд ФЛАГ” ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 
II. Проект на Решение:
На основание на чл.21, ал.1, т.10 от ЗМСМА, чл.4, т.1, чл.13, чл.14 и чл.17, ал.1 и ал.3 от Закона за общинския дълг и чл.5, т.9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие:
1. Община Златоград да поеме дългосрочен общински дълг за финансиране на проект „Изграждане на общински кооперативен пазар, УПИ XIII – ПАРК и обществено обслужване, кв.46, гр. Златоград”, при следните основни параметри:

· Максимален размер на дълга – до 1 700 120 (един милион седемстотин хиляди и сто и двадесет)

· Валута на дълга – лева 

· Вид на дълга – дългосрочен дълг, поет с договор за общински заем

· Условия и начин за усвояване и погасяване: 
· Срок и начин на усвояване – до 6 месеца от датата на сключване на договора за кредит, на части, които съвпадат с плащанията към изпълнителите, след подписване на договорите на предвидените работи по проекта

· Гратисен период на погасяване на главницата – до 6 месеца от датата на сключване на договора за кредит (През този период се изплаща само лихва върху усвоената част)

· Срок на погасяване на главницата – до 120 месеца (10 години), след изтичане на гратисния период, с възможност за предсрочно погасяване изцяло или на части, без такса за предсрочно погасяване
· Начин на погасяване на главницата – на равни месечни вноски след изтичане на гратисния период;

· Начин на погасяване на лихвата – всеки месец върху усвоената сума
· Източници за погасяване на дълга – от собствени бюджетни средства, включително и обща изравнителна субсидия
· Максимален лихвен процент – годишен лихвен процент, формиран от сбора на основен лихвен процент на БНБ плюс надбавка  до 3.00 %
· Други такси, наказателни лихви, неустойки и разноски: без такса ангажимент върху неусвоената част на кредита в периода на усвояване, без такса за предсрочно погасяване, без неустойка при просрочие на лихва, без такса управление/комисионна

· Начин на обезпечение на кредита:

· Учредяване на залог върху настоящи и бъдещи парични вземания, представляващи настоящи и бъдещи приходи на община Златоград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог
2. Възлага и делегира права на Кмета на Община Златоград да проведе Процедура за избор на финансова или кредитна институция, която да осигури необходимото финансиране, съгласно приетата с Решение № З 537 от 23.08.2022 г. на Общински съвет-Златоград, да подпише договор за кредит, договор за особен залог, както и да извърши всички останали необходими правни и фактически действия за изпълнение на решението.
Приложения:

1. Описание на проектите - технико-икономическа обосновка;

2. Протокол от проведеното обществено обсъждане

С уважение, 
МИРОСЛАВ ЯНЧЕВ

Кмет на Община Златоград
Изготвил: 
Аделина Юрукова

Главен експерт „Бюджет и местни приходи”

Съгласувал:

Надя Мангарудова

Директор на дирекция „ФСД, Б, ЧР и МДТ”[image: image1.png]




 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

